שיחה:NcRNA

message: ערך זה משתתף בתחרות הכתיבה השמינית.
אשמח במיוחד לביקורת עמיתים הקשורה לערך זה בצורת משוב, הגהה, עצות לגבי כתיבתו וכמובן תוספות למאמר או בכל דרך אחרת :)
בתהליך הכנת ערך זה נכתבו/הורחבו הערכים הבאים:
* tmRNA
*snoRNA
*lncRNA
Mmmmpf - שיחה 19:33, 23 בנובמבר 2013 (IST)
replies: text: זה נושא מאוד מעניין ומפתיע שלא היה עליו ערך עד עכשיו. יש לי כמה הערות בנוגע למבנה הערך הנוכחי:

text: *היסטוריה

text: **רצוי לעבות את התוכן בפרק ולבנות את הפרק כפסקאות עם תוכן משמעותי ולא כרשימה עם תאריכים.

text: **חשוב שאירועים שמוזכרים בערך יבואו עם רקע מתאים שיסביר אותם בקונטקסט של ncRNA. למשל אם בחרת להזכיר את פענוח מבנה הסליל הכפול, חשוב להבהיר באיזה הקשר זה מופיע בערך. למשל אפשר לבנות פסקה אחת או שתיים שייתנו רקע היסטורי כללי  מסביב לנושא למשל חקר הגנום בכלל, ואחרי כן לעבור להתרכז בncRNA באופן ספציפי. כשמגיעים לעיקר כדאי לפרט יותר על אופן הגילוי (איך גילו/באילו שיטות השתמשו).

text: **כתיבה בזמן הווה על העבר - כדאי לתקן לפי ויקיפדיה:לשון#העבר חלף ואיננו

text: *סוגי ncRNA ותפקידיהן

text: **לדעתי הפרק הזה כרגע מעט מבולגן וכדאי לשנות את המבנה שלו, למשל לפרק על סוגי ncRNA ופרק נפרד על תפקידים. בפרק על סוגים אפשר לתאר בצורה כללית את הncRNA השונים. בהתחלה את המשותף למולקולות RNA, ואח"כ לציין בטבלה או ברשימה את סוגי הncRNA החשובים (השמות שלהם, מתי התגלו ורשימת תפקידים בלי פירוט), ובפרק התפקידים אפשר להרחיב ולדון ביתר פירוט על התפקידים של ncRNA שיוזכרו.

text: **כדאי לאזכר בתפקידים את השימוש בncRNA שמשמשים כמנגנון חשוב לטיפול בעקת חום/קור בפרוקריוטים (:en:RNA thermometer).

text: *התפתחות שיטות לבדיקת אזורים פונקציונאליים בDNA

text: **כדאי לדעתי לשנות את שם הפרק כך שיעסוק באופן כללי בשיטות מחקר של ncRNA ושלא בהכרח יצא מנקודת מבט של הסתכלות על ה-DNA.

text: **צריך להפריד בין שיטות חישוביות לשיטות רטובות וחשוב להוסיף קישורים לשיטות (גם קישורים אדומים). ערכים לדוגמה בנושא (או בנושאים קרובים) ריצוף DNA, מיצוי נוגדני של כרומטין, RNA-seq וערכים ב:קטגוריה:ביואינפורמטיקה.

text: ערן - שיחה 00:51, 24 בנובמבר 2013 (IST)
replies: text: :קודם כל תודה על המשוב! אנסה להתייחס לכלל הערותיך

text: :*היסטוריה: אני מקבל את הצעתך לעבות את ההקשר מדוע הובאו האירועים המוזכרים, אך אני חושב שסידורם לפי שנים מקל על הקורא ומסדר את נושאים לפי לוח זמנים.

text: :**כתיבה בזמן הווה - תודה על ההערה, אתקן את הדרוש תיקון.

text: :*סוגי ncRNA ותפקידיהן: הפרק עדיין בשלבי כתיבה ועיבוי. לעדיין לא הרחבתי כלל על lncRNA שלאחרונה מגלים להם עוד ועוד תפקידים. לכן אני שוקל להעביר את הפורמט לפרקים לפי סוגי מולקולות ולפרט שם את מכלול התפקידים השונים שלהן. אני חושב שהכנסת טבלה מעט מיותרת בגלל שקיימת טבלה כללית יותר, ראה חומצות גרעין.

text: :שימוש בncRNA כמנגנון לטיפול בעקת חום - תודה על הסבת תשומת ליבי לערך, אכליל גם אותו :)

text: :*התפתחות שיטות לבדיקת אזורים פונקציונאליים בDNA: עוד לפני הערתך שקלתי לשנות את שם הפרק לגילוי מולקולות ncRNA - מה דעתך?
replies: text: ::אני מקבל את הצעתך להפריד ולהוסיף קישורים רלוונטים אגב הרחבת הערך.

text: : תודה רבה על הערותיך הנכונות. אשמח אם בעוד מספר ימים לאחר השינויים שאבצע תוכל שוב לבקר את הערך. Mmmmpf - שיחה 13:48, 24 בנובמבר 2013 (IST)
replies: text: ::*הסידור כרשימה של שנים ואירועים לא כל כך מקובל בוויקיפדיה (לפחות בפסקאות היסטוריה, להבדיל מדפים שנים) , ייתכן כיוון שזה קצת מאלץ לכתוב כסוג של רשימה ללא תוכן מקשר וקשה ליצור חיבור בין אירועים שונים. אני בכל זאת חושב שכדאי לארגן את פרק ההיסטוריה כפסקאות, ואפשר לשלב ציר זמן בנוסף שיותר מתאים להצגה ויזואלית וכללית של רשימת אירועים.

text: ::*סוגים ותפקידים - נראה לי שזה רעיון טוב לפרק לפי סוגי מולקולות. לגבי טבלה - לא הכרתי את הטבלה בחומצות גרעין, ואם היא כבר קיימת אז אולי כדאי לשלב לפחות את החלק הרלוונטי גם בערך הזה.

text: ::*גילוי ncRNA - אפשר לדעתי לקרוא לפרק "מחקר". בנוסף לגילוי של ncRNA, חלק מהמחקר עוסק באפיון והבנת התפקידים שלהם (ניבוי מבנה, מציאת אינטרקציות וכו').  בברכה, ערן - שיחה 08:03, 25 בנובמבר 2013 (IST)
replies: text: :::*היסטוריה: לא הכרתי את ציר הזמן, אם כך זה באמת רעיון טוב. אנסה לערוך את חלק ההסטוריה בהתאם ולשלב את הציר.

text: :::*סוגים ותפקידים: מקבל את ההצעה לפרק לסוגי מולקולות, בגלל שהנושא רחב אפשר בהחלט להכניס טבלת מולקולות ncRNA, תפקיד בקצרה וכו' בראש הפרק ולאחריו להרחיב על סוגי המולקולות השונות.

text: :::*אני חושב שהשם "מחקר" קצת כללי מידי. אם אנחנו רוצים להכניס לפרק זה "שיטות לגילוי ncRNA, אפיונם והבנת תפקידם", למה שלא נקרא לו בדיוק כך?

text: :::שוב תודה, Mmmmpf - שיחה 10:35, 26 בנובמבר 2013 (IST)
thread_title: השתתפות בתחרות הכתיבה

message: אני מזכיר להוסיף בדף שיחה קישורים לערכים שהוכחלו במהלך הכתיבה ושיתוף פעולה עם ויקיפדים אחרים, אם היה כזה. גילגמש • שיחה 22:18, 23 בנובמבר 2013 (IST)
replies: text: תודה על ההערה! Mmmmpf - שיחה 13:48, 24 בנובמבר 2013 (IST)
thread_title: הערת מזכיר התחרות

message: אין שום דבר לקריאה נוספת ? גיא - שיחה 15:12, 19 בדצמבר 2013 (IST)
replies: text: להבנתי (ואשמח אם יתקנו אותי) יש להפנות למקורות קריאה נוספים בעברית. אני עדיין מחפש מקורות טובים מעין אלו (אם אתם מכירים כאלו אשמח אם תוסיפו אותם).Mmmmpf - שיחה 12:15, 21 בדצמבר 2013 (IST)
replies: text: :לא רק בעברית. Yoav Nachtailer - שיחה 12:17, 21 בדצמבר 2013 (IST)
replies: text: :: תודה על המענה המהיר Yoav! אוסיף בהקדם מספר מקורות לקריאה Mmmmpf - שיחה 12:19, 21 בדצמבר 2013 (IST)
thread_title:  לקריאה נוספת 

message: ממתי עושים כזה דבר באנציקלופדיה? במקרה הצורך מפנים לערכי האישים הרלוונטיים בפסקת "ראו גם". Uziel302 - שיחה 12:08, 21 בדצמבר 2013 (IST)
replies: text: לדעתי, בהחלט יש מקום להביא את החוקרים שגילו תגליות מפתח גם לערך עצמו.Mmmmpf - שיחה 12:15, 21 בדצמבר 2013 (IST)
replies: text: :להזכיר את שמם כן, לגלריית התמונות שלהם אין מקום בערך, היא לוקחת את תשומת הלב ממהות הערך. ♠ גיל כ. (שיחה) ♠  12:22, 21 בדצמבר 2013 (IST)
replies: text: ::מאחר ואני בדעת מיעוט, אסיר אותה בעריכה הנוכחית שאני מבצע כרגע. תודה על ההערה! Mmmmpf - שיחה 12:31, 21 בדצמבר 2013 (IST)
thread_title:  גלריית אישים המוזכרים בערך 

message: האם יש להעביר את ההערות לתבנית בדומה להערה מס' 19 (שם מלא, כותבים, שם עיתון, גליון וכו')?Mmmmpf - שיחה 14:10, 21 בדצמבר 2013 (IST)
replies: text: אם ניתן, אז כן. ותשים לב שבקישורים חיצוניים הקישור השני זהה לרביעי. גיא - שיחה 13:36, 23 בדצמבר 2013 (IST)
replies: text: :אעדכן! תודה רבה Mmmmpf - שיחה 23:06, 23 בדצמבר 2013 (IST)
replies: text: ::זו עבודה רבה, אבל ראוי לעשותה. הצורה המקובלת בוויקיפדיה היא זו של הערה 1. דוד שי - שיחה 22:54, 31 בדצמבר 2013 (IST)
בתמונה שמתחת לכותרת "תפקידים מבניים" ניסית להוסיף שתי הערות שוליים? כלומר 19 שמופיעה כבר (דרך התגית עם השם) ואחריה הערה חדשה עם האתר של EBI? נויקלן 15:57, 15 בינואר 2014 (IST)

text: לא, זו אמורה להיות הערת שוליים נפרדת. הערה זו צריכה להיות עם הלינק "http://www.ebi.ac.uk/pdbe-srv/view/entry/1ymo/summary", אך היא בטעות קושרה כנראה להערה שיש בתמונה הקודמת המתארת את פעולת הריבוזים. Mmmmpf - שיחה 23:13, 15 בינואר 2014 (IST)
replies: text: :אוקיי, הוספתי את השנייה. הראשונה באמת משמשת במקומות נוספים (במצב עריכה היא נראית ככה:  ). השנייה מופיעה במצב עריכה מיד אחרי הראשונה בתוך המבנה  אם הראשונה לא רלוונטית אז תסיר אותה. נויקלן 00:37, 16 בינואר 2014 (IST)
replies: text: ::יופי, תיקנתי את הערה 19, וכעת היא מופיע רק במקום הנכון. תודה רבה על תשומת הלב לפרטים! Mmmmpf - שיחה 13:02, 17 בינואר 2014 (IST)
thread_title: שאלה בנוגע להערות השוליים

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.nature.com/nature/journal/v425/n6953/full/425015b.html
** In NcRNA on 2013-12-19 22:44:57, 401 Unauthorized
** In NcRNA on 2013-12-30 07:10:19, 401 Unauthorized
--Matanyabot - שיחה 09:10, 30 בדצמבר 2013 (IST)
thread_title:  קישור שבור 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.nature.com/nrmicro/journal/v10/n4/full/nrmicro2730.html
** In NcRNA on 2013-12-30 07:10:20, 401 Unauthorized
** In NcRNA on 2014-01-20 14:17:16, 401 Unauthorized
--Matanyabot - שיחה 16:17, 20 בינואר 2014 (IST)
thread_title:  קישור שבור 2 

message: עיינתי בערך ומצאתי אותו מעניין. יחד עם זאת כמה הערות.
* הערך מניח שהקורא יודע מה הוא RNA ומה תפקידיו. זאת הנחה שגויה. יש להקדים פרק רקע בשם "RNA" או "תפקידי ה-RNA" או כל שם אחר שיסביר לקורא מה זה ה-RNA הזה ומה הוא עושה. תחת פרק זה אמור להכנס גם הפרק "סוגי ncRNA". 
* הפרק "מודיפיקציות" יכול להיות לא מובן לקורא. צריך להרחיב אותו ולהבהיר מה זה המודיפיקציות האלה. 
* יש פרקים קצרים רבים שכדאי לשקול את איחודם לפרק אחד או הרחבתם. דוגמה בולטת לכך היא הפרק "הגנה על הDNA" שכולל משפט סתום קצר אחד. איך בדיוק המולקולות שמוזכרות בו מגנות ה-DNA? הפרק שותק לגבי סוגיה זו שהיא תכלית קיומו.
replies: text: :יופי, אני מסכים עם כל הערותיך ואעבוד על כך בזמן הקרוב! אעדכן כשאשלים את כל הדרוש תיקון, מאחר וחלק מההערות דורשות קריאה נוספת והבאת מקורות.
replies: text: :האם לדעתך כדאי לקרוא לפרק החדש שיכיל רקע כללי על RNA ויכלול גם את סוגי הncRNA פשוט בשם "רקע"? כמו כן, אני חושב שבהינתן רקע מתאים על RNA ייתכן וכדאי שהפרק כולו יועבר לפני פרק ההיסטוריה, מה דעתך?Mmmmpf - שיחה 20:39, 24 באפריל 2014 (IDT)
replies: text: ::אני לא מסכים לחלוטין עם ההערה הראשונה. הערך הזה לא צריך לפרט מהו RNA משביל זה קיים הקישור לערך רנ"א. מה שכן צריך לפרט קצת יותר על תפקידיו של מולקולות ncRNA בפרק על הסוגים. בנוגע למודיפיקציה -  אני מסכים עם גילגמש אך האם זה המונח המקובל גם בעברית. בתחום בו יצרו את המילה שעתוק אני בטוח שיש מונח עברי לכך, אם זה המצב יש לשנות את שם הפרק.בנוסף להערות האלה, לדעתי הפרק היסטוריה אדום מידי, יש לנסות ליצור ערכים על כמה מדענים שמוזכרים שם כדי להכחיל את הערך קצת יותר לפני בקשת המומלצות. יונה ב. - שיחה - הבה נכחילה 11:31, 25 באפריל 2014 (IDT)
replies: text: :::אני לא יודע אם המילה "מודיפיקציה" מובנת לקורא, אך לא לכך התכוונתי. התכוונתי להרחבת הערך, כמו שכתבתי במפורש. לגבי הסבר על המושג RNA - לא התכוונתי שצריך לכתוב ערך שלם. בשביל זה אכן קיים הערך RNA. פה צריך להסביר ב-2-3 פסקאות, כמקובל אצלנו מה זה ולתת רקע כללי לתחום. אני סבור שפרק הרקע נחוץ להבנת הערך. קורא מן השורה לא יודע מה זה RNA והסבר כללי וקצר יסייע מאוד להבנת הערך. לגבי שמו של הפרק - אני לא יודע. אפשר לקרוא לו "רקע" ואפשר לקרוא לו "RNA" כך או כך יש להפנות לערך RNA בתבנית "ערך מורחב". לגבי מיקום הפרק - אכן עדיף לפני ההיסטוריה. כמו כן, כדאי לשקול את שינוי שמו של פרק ההיסטוריה ל"היסטוריית המחקר" או "תולדות המחקר" או משהו בסגנון זה. גילגמש • שיחה 11:38, 25 באפריל 2014 (IDT)
thread_title:  ביקורת עמיתים